รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๗ /๒๕๕๗ 
วันอังคารที่ ๘ กรกฎาคม พ.ศ. ๒๕๕๗  เวลา ๑๕.๓๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๗๘   คน
ผู้มาประชุม

๖๙   คน
ผู้ไม่มาประชุม

  ๙   คน 
ได้แก่



๑. นายสมชาย

กัลยาณธรรม
ลาป่วย


๒. นางสาวพัทธมน
ภิงคารวัฒน์
ลาป่วย


๓. นายชัยวัธน์

จันทรสกุล
ลาป่วย


๔. นายภัทรพล

นนทะภา
ลากิจ


๕. นางพิมพ์ลดา

นนทะภา
ลากิจ


๖. นางสาวอนุสรา
สายยาโน
ไปราชการ


๗. นางสาวชัชญาภา
วงศ์กองแก้ว
ไปราชการ


๘. นางสาวกวินตรา
นิลสนธิ

ไปราชการ



๙. นางสาวขวัญเรือน
สุตาคำ

ไปราชการ

ผู้ร่วมประชุม  นักศึกษาฝึกประสบการณ์ฯ  จำนวน ๑๔ คน (นายธงชัย  จักรเขื่อน  ขออนุญาต)


ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนกรกฎาคม จำนวน ๒ คน  ได้แก่ นางสาวศรีสุรีย์  ทองสีอ่อน  และนางสาวอัจฉรา  บุญกลิ่น


  ยินดีต้อนรับและแนะนำบุคลากรใหม่ ได้แก่ นางฐิตารีย์  วุฒิพันธุ์  เจ้าหน้าที่ธุรการ
                        ๑.๑ การใช้ระบบงานสำนักงานอิเล็กทรอนิกส์ (e-office)  สพม.๔๑ ได้ทดลองให้สถานศึกษา
ใช้ระบบงานสำนักงานอิเล็กทรอนิกส์ ตั้งแต่วันที่ ๑ ตุลาคม ๒๕๕๖ แต่หลายหน่วยงานไม่สามารถดำเนินการได้เนื่องจากความไม่พร้อมด้านอินเทอร์เน็ตจึงเปิดระบบงานสำนักงานอิเล็กทรอนิกส์ (e-office)  ของ สพม.๔๑ เดิม
ใช้ควบคู่กันไปด้วย  ตั้งแต่วันที่ ๑ กรกฎาคม ๒๕๕๗ เป็นต้นไป สพม. ๔๑ จะปิดการใช้ระบบงานสำนักงานอิเล็กทรอนิกส์เดิมและใช้ระบบงานสำนักงานอิเล็กทรอนิกส์ระบบใหม่


         กลุ่มบริหารทั่วไปได้จัดอบรมระบบงานสำนักงานอิเล็กทรอนิกส์ให้กับบุคลากรที่เกี่ยวข้องเมื่อวันที่ ๗ กรกฎาคม ๒๕๕๗  ขอให้บุคลากรเข้าดูงานในระบบงานสำนักงานอิเล็กทรอนิกส์ด้วย เพื่อจะได้ทราบ
และติดตามข้อมูลข่าวสารที่ สพม. ๔๑ แจ้งมายังโรงเรียน

      
   ๑.๒ ข้อมูลสารสนเทศโรงเรียนบนเว็บไซต์โรงเรียน  นายเอก  วิวัฒน์พงษ์ และนางสาวลำดวน  ไชยสอาด ได้จัดทำเว็บไซต์สารสนเทศโรงเรียนคลองลานวิทยา ให้บุคลากรเข้าไปดูข้อมูลว่าถูกต้องหรือไม่หากมีข้อเสนอแนะหรือแก้ไขให้แจ้งนายเอก  วิวัฒน์พงษ์ และนางสาวลำดวน  ไชยสอาด

      
   ๑.๓ ประธานกรรมการเครือข่ายผู้ปกครอง ปีการศึกษา ๒๕๕๗  จากการประชุมผู้ปกครองระดับชั้นเรียนเมื่อวันที่ ๒๘ กรกฎาคม ๒๕๕๗ ได้คัดเลือกนายจิรวัฒน์  พรมจีน  เป็นประธานกรรมการเครือข่ายผู้ปกครอง ปีการศึกษา ๒๕๕๗  


         เมื่อวันที่ ๕ กรกฎาคม ๒๕๕๗  นายจิรวัฒน์  พรมจีน เป็นวิทยากรอบรมเชิงปฏิบัติการ
การผลิตและใช้พลังงานทดแทนระดับครัวเรือนให้กับนักเรียนโรงเรียนคลองลานวิทยา ณ โรงเรียนคลองลานวิทยา


   ๑.๔ เริ่มกิจกรรมผู้ปกครองจิตอาสา วันที่ ๑๕ กรกฎาคม ๒๕๕๗  กิจกรรมผู้ปกครองจิตอาสาจะเริ่มในวันที่ ๑๕ กรกฎาคม ๒๕๕๗ โดยเริ่มจากห้อง ม.๑/๑


         ขอให้ครูที่ปรึกษาเชิญผู้ปกครองนักเรียนมาเป็นผู้ปกครองจิตอาสา และขอให้มาโรงเรียน
แต่เช้าเพื่อรับผู้ปกครองจิตอาสาด้วย


      
   ๑.๕ กิจกรรมคณะสีและกรรมการนักเรียน  มีการปรับโครงสร้างคณะสีร่วมกับสภานักเรียน 
จะวางโครงสร้างของสภานักเรียนให้ชัดเจน  ฝ่ายที่รับผิดชอบด้านวินัยของนักเรียนจะมีวิทยุติดต่อสื่อสารกันเพื่อ
ให้นักเรียนได้ดูแล ติดตามพฤติกรรมของนักเรียน ขณะนี้ให้คณะกรรมการนักเรียนติดปลอกแขนสีเหลืองเพื่อให้ทราบว่านักเรียนคนใดเป็นคณะกรรมการนักเรียน

      
   ๑.๖ การคัดกรองนักเรียน (นักเรียนพิเศษและนักเรียนอ่านไม่ออกเขียนไม่ได้) ศูนย์การศึกษาพิเศษประจำจังหวัดกำแพงเพชร ได้จัดอบรมการคัดกรองนักเรียนให้กับบุคลากรโรงเรียนคลองลานวิทยา เมื่อวันที่
๑๘ มีนาคม ๒๕๕๗ ณ โรงเรียนคลองลานวิทยา 
  

         มอบหมายให้นางปฐมรัตน์  จำรัส  หัวหน้ากลุ่มสาระการเรียนรู้ภาษาไทยเป็นผู้คัดกรองนักเรียน เพื่อนำข้อมูลที่ได้มาพัฒนานักเรียนพิเศษและนักเรียนอ่านไม่ออกเขียนไม่ได้

      
   ๑.๗ การปรับปรุงพัฒนาโรงเรียน ปรับปรุงกระถางคบเพลิง ทาสีรั้วและป้าย  โรงเรียนจ้างช่าง
ทาสีรั้ว ปรับปรุงกระถางคบเพลิงสนามกีฬา ขึ้นป้ายรับรองจาก สมศ. ปรับปรุงโต๊ะเก้าอี้อาคารชั่วคราว และจะปรับปรุงระบบระบายน้ำอาคาร ๒ เพื่อไม่ให้น้ำไหลไปท่วมอาคารชั่วคราว

      
   ๑.๘ การปฏิบัติตามข้อตกลงของโรงเรียน  ครูเวรประจำวันให้มาลงเวลาปฏิบัติหน้าที่ก่อนเวลา ๐๗.๑๕ น. ครูต้องมาลงเวลาปฏิบัติหน้าที่ก่อนเวลา ๐๘.๐๐ น. และขอให้ลงเวลาในการปฏิบัติหน้าที่ตามความเป็นจริง และจะมีการมอบเกียรติบัตรครูดีเด่นให้กับบุคลากรที่ปฏิบัติหน้าที่ด้วยความรับผิดชอบ

      
   ๑.๙ กิจกรรมหน้าเสาธง  ครูที่ปรึกษาไม่ลงไปควบคุมนักเรียนทำให้นักเรียนคุยและเล่นกัน
โดยไม่ฟังครูที่พูดหน้าเสาธง


         ขอให้ครูที่ปรึกษาลงไปร่วมกิจกรรมหน้าเสาธง การโฮมรูมขอให้ตรงต่อเวลาปล่อยนักเรียนเข้าชั้นเรียนก่อนเวลา ๐๘.๔๐ น. และกำชับนักเรียนให้เข้าชั้นเรียนโดยไม่ต้องแวะเข้าห้องน้ำ/ดื่มน้ำ เป็นต้น

   ๑.๑๐ การปฏิบัติหน้าที่เวรประจำวัน  ครูเวรประจำวันบางคนและบางวันไม่บันทึกเวร บางคน
ไม่ปฏิบัติหน้าที่ ขอให้ครูเวรประจำวันดูแลนักเรียนในบริเวณต่างๆ ของโรงเรียนด้วย หากครูเวรไม่บันทึก
และไม่ปฏิบัติหน้าที่ ผู้อำนวยการฯ จะให้ทำบันทึกชี้แจงสาเหตุของการไม่บันทึกและไม่ปฏิบัติหน้าที่


   ๑.๑๑ กิจกรรมสหวิทยาเขต  สพม.๔๑ มีโรงเรียนในสังกัดเฉพาะจังหวัดกำแพงเพชร จำนวน ๓๒ แห่ง แบ่งกลุ่ม ๔ สหวิทยาเขตๆ ละ ๘ โรงเรียน  โรงเรียนคลองลานวิทยาอยู่ร่วมกับโรงเรียนในอำเภอคลองขลุง อำเภอคลองลานและอำเภอเมืองบางส่วน เรียกว่าสหวิทยาเขตเมืองสองคลอง ประกอบด้วย โรงเรียนคลองขลุงราษฏร์รังสรรค์  โรงเรียนวังไทรวิทยาคม  โรงเรียนวังตะเคียนประชานุสรณ์  โรงเรียนคลองลานวิทยา  โรงเรียน
สักงามวิทยา โรงเรียนคลองลานพัฒนาจินดาศักดิ์  โรงเรียนคณฑีพิทยาคม  และโรงเรียนนครไตรตรึงษ์  มีนายหาญ  หงษ์ยนต์  ผู้อำนวยการโรงเรียนคลองขลุงราษฎร์รังสรรค์เป็นประธานสหวิทยาเขต  นายสมชาย  อังสุโชติเมธี ผู้อำนวยการโรงเรียนคลองลานเป็นรองประธานสหวิทยาเขต  


           ในวันที่ ๑๕ กรกฎาคม ๒๕๕๗ จะมีการประชุมเพื่อจัดทำคู่มือสหวิทยาเขต ณ โรงเรียนคลองลานวิทยา 
จะมีการจัดอบรมครูในสหวิทยาเขตเมืองสองคลอง เรื่องการทำงานของครูในสหวิทยาเขต
เพื่อยกระดับคุณภาพครูในสหวิทยาเขต ในภาคเช้าวันที่ ๒๖ กรกฎาคม ๒๕๕๗  และภาคบ่ายจัดประชุมสหกรณ์
ออมทรัพย์ครูกำแพงเพชร จำกัด  ณ โรงเรียนคลองขลุงราษฎร์รังสรรค์
ระเบียบวาระที่ ๒ รับรองรายงานการประชุม ครั้งที่ ๖/๒๕๕๗

            แก้ไขรายงานการประชุม ดังนี้  จำนวนผู้ประชุม ๙๕ คน  ผู้มาประชุม ๘๘ คน ผู้ไม่มาประชุม ๗ คน แก้ไขเป็น จำนวนผู้ประชุม ๗๗ คน  ผู้มาประชุม ๗๐ คน ผู้ไม่มาประชุม ๗ คน 

ระเบียบวาระที่ ๓ เรื่องสืบเนื่องจากการประชุม ครั้งที่ ๖/๒๕๕๗

  ๕.๒.๓ ครูที่ปรึกษา ม.๑ ม.๔ และ ปวช.๑ ขอให้เยี่ยมบ้านนักเรียนให้แล้วเสร็จภายในเดือนสิงหาคม ๒๕๕๗  นักเรียนที่ย้ายเข้ามาใหม่ขอให้ครูที่ปรึกษาไปเยื่ยมบ้านนักเรียนด้วย 

           ขอให้ครูที่ปรึกษาไปเยี่ยมบ้านนักเรียนด้วยเพื่อจะได้ทราบข้อมูลนักเรียน และให้ส่งเอกสารการเยี่ยมบ้านนักเรียนเพื่อทำเรื่องเบิกค่าพาหนะ

ระเบียบวาระที่ ๔ เรื่องเสนอเพื่อพิจารณา
      
  ๔.๑ การพัฒนาคุณธรรมนักเรียน  โรงเรียนคลองลานวิทยาเชิญนายวิเชียร  วงษ์ท้าว อดีตผู้อำนวยการโรงเรียนบ้านอุดมทรัพย์ อำเภอปางศิลาทอง  จังหวัดกำแพงเพชร มาเป็นวิทยากรอบรมคุณธรรมจริยธรรมให้กับนักเรียนโรงเรียนคลองลานวิทยาเมื่อวันที่ ๔ กรกฎาคม ๒๕๕๗ และมีการอบรมนักเรียนแกนนำห้องเรียนละ ๓ คน ให้นำไปขยายผลให้กับนักเรียนในแต่ละห้องเรียนเพื่อนำไปปฏิบัติ (รายละเอียด
ดังเอกสารแนบท้าย)


     ขอให้ครูผู้สอนชี้แจงรายละเอียดให้นักเรียนถือปฏิบัติด้วย


  ๔.๒ กิจกรรมถวายเทียนจำนำพรรษา  จะจัดกิจกรรมถวายเทียนจำนำพรรษาในวันที่ ๑๐ กรกฎาคม ๒๕๕๗ จำนวน ๕ วัด ดังนี้

       ๑. วัดเทพนิมิตมงคล  มอบหมายนางสาวลำดวน  ไชยสอาด  เป็นผู้รับผิดชอบ

       ๒. วัดรวงผึ้งพัฒนา  มอบหมายนายไพทูลย์  เถาตะมะ  เป็นผู้รับผิดชอบ


       ๓. วัดไพรสณฑ์รัตนาราม  มอบหมายนางประทวน  มาดี  เป็นผู้รับผิดชอบ


       ๔. วัดคลองน้ำไหล  มอบหมายนางดาวัลย์  ภูวดล  เป็นผู้รับผิดชอบ


       ๕. วัดมอสังเวียนดำรงค์ธรรม  มอบหมายรองฯ มังกร  แสนกุล  เป็นผู้รับผิดชอบ



     บุคลากรท่านใดจะร่วมกิจกรรมถวายเทียนจำนำพรรษา ณ วัดใดให้เป็นไปตามความสมัครใจ


     ในวันที่ ๑๑ กรกฎาคม ๒๕๕๗ วัดไพรสณฑ์รัตนารามจะจัดกิจกรรมหล่อเทียนจำนำพรรษา มอบหมายรองฯ มังกร  แสนกุล  และนายอามร  โสภานุสนธิ์  เป็นผู้คัดเลือกนักเรียนเข้าร่วมกิจกรรม

       สภาวัฒนธรรมอำเภอขอให้นำนักเรียนเข้าร่วมกิจกรรมแห่เทียนไปถวายวัดไพรสณฑ์รัตนาราม  อำเภอคลองลาน  จังหวัดกำแพงเพชร  ในวันที่ ๑๑ กรกฎาคม ๒๕๕๗ โดยเริ่มขบวนในภาคบ่ายจากหน้าโรงเรียนวรรณวัฒน์ศึกษา  มอบหมายให้นางวันเพ็ญ  ศรเลี่ยมทอง  นายไพทูลย์  เถาตะมะ  นางสาวศรัณย์พร  ฟุ้งธานีรัตน์  
นายสมานชัย  สุทา  และนายเกณฑ์  ธรรมนันท์  เป็นผู้ควบคุมนักเรียนเข้าร่วมกิจกรรมฯ 

  ๔.๓ กิจกรรมกีฬาภายใน  จะเริ่มจัดกิจกรรมการแข่งขันนอกรอบในวันที่ ๒๘-๓๐ กรกฎาคม ๒๕๕๗  พิธีเปิดกิจกรรมกีฬาภายในวันที่ ๓๑ กรกฎาคม ๒๕๕๗ ขอเชิญชวนครูใส่เสื้อสีฟ้า ที่ประชุมให้บุคลากรเสนอแนะ/แจ้งปัญหาที่เกิดจากการจัดกิจกรรมกีฬาภายใน มีผู้เสนอแนะ/แจ้งปัญหา ดังนี้

        นายองอาจ  อินทร์แฟง  เสนอต่อที่ประชุม ดังนี้  ขอความร่วมมือจากคณะครูให้ไปดูนักเรียนแข่งขันกีฬาและขอให้ครูที่ปรึกษาคณะสีอยู่ดูแลนักเรียนที่คณะสีด้วย


      นางวันเพ็ญ  ศรเลี่ยมทอง เสนอแนะการใช้จ่ายเงินในการทำกิจกรรมกีฬาภายใน ดังนี้  
นักเรียนแต่ละคณะสีใช้จ่ายเงินอย่างฟุ่มเฟือยในการเช่าชุดลีดเดอร์ การทำอุปกรณ์การเชียร์และอื่นๆ ขอให้คณะกรรมการตัดสินพิจารณาโดยเน้นเรื่องความพอเพียง การลดภาวะโลกร้อน การออกแบบความคิดสร้างสรรค์ 
และการรีไซเคิลวัสดุเป็นสำคัญ 

        ทุกคณะสีจะสิ้นเปลืองไปกับการเช่าชุดลีดเดอร์เพราะ ๑ ทีม จะใช้ลีดเดอร์หลายคน  
บางคณะสีจ้างคนมาฝึกซ้อมให้ เพื่อมิให้ใช้จ่ายเงินอย่างฟุ่มเฟือยควรจะกำหนดจำนวนลีดเดอร์และขอบข่ายของกิจกรรม


        นายปกรณ์  วัฒนศิริ  เสนอแนะการจัดหาชุดลีดเดอร์ ดังนี้  ทุกคณะสีควรมีชุดลีดเดอร์เพียง ๑ ชุดเท่านั้น หากคณะสีใดมีเกิน ๑ ชุดให้หักคะแนน

        นายกฤษณะพงศ์  จำรัส  เสนอแนะต่อที่ประชุม ดังนี้  ครูที่ปรึกษาคณะสีควรไปดูแลและควบคุมการใช้จ่ายในคณะสีของตนเองด้วย


      นางสาวศรีสุรีย์  ทองสีอ่อน  แจ้งปัญหาการใช้จ่ายเงินอย่างฟุ่มเฟือย ดังนี้ ปีก่อนๆ ใช้เงิน
เป็นจำนวนมากในการจ้างร้านทำคัทเอาท์ของคณะสี


        นายสมชาย  วุฒิพันธุ์  เสนอแนะการเช่าชุดลีดเดอร์ ดังนี้  ให้จำกัดจำนวนเงินที่จะเช่าชุด และให้นักเรียนบริหารเงินภายในคณะสีของตนเอง

       ผู้อำนวยการฯ มอบหมายให้กลุ่มสาระการเรียนรู้พลศึกษาวางแผนดำเนินงาน/ตั้งเกณฑ์การตัดสินตามความพอเพียง และให้เช่าชุดลีดเดอร์ได้ไม่เกิน จำนวน ๓,๐๐๐ บาท

ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ การประเมินโรงเรียนคุณธรรม  จะมีคณะกรรมการมาประเมินโรงเรียนคุณธรรม 
ในวันที่ ๗ สิงหาคม ๒๕๕๗  เกณฑ์การประเมินอยู่ในเว็บไซต์โรงเรียน 
 


      ขอให้ประธานกรรมการแต่ละฝ่ายตามคำสั่งโรงเรียนคลองลานวิทยาที่ ๑๗๔ เรื่อง  แต่งตั้งคณะกรรมการเตรียมรับการประเมินคุณธรรมนำวิชาการโรงเรียนมาตรฐานสากล โรงเรียนในฝัน  รอรับคณะกรรมการที่จะมาประเมินโรงเรียนฯ  ให้นักเรียนแกนนำขยายผลการอบรมคุณธรรม จริยธรรมให้กับนักเรียน
ในห้องเรียน  ให้ยืนสงบนิ่งหลังทำกิจกรรมหน้าเสาธงแล้วเป็นเวลา ๑ นาที  และมอบหมายให้นางประทวน  มาดี  คัดเลือกนักเรียนอาราธนาศีล สมาทานศีล ถวายภัตตาหารเพลพระสงฆ์  

      จะนิมนต์พระวัดไพรสณฑ์รัตนารามมารับบิณฑบาตข้าวสารอาหารแห้ง เดือนละ 
๑ ครั้ง  เพื่อนำไปใช้ในการจัดหาอาหารให้แก่นักเรียนที่ศึกษาธรรมะในวันเสาร์อาทิตย์ ณ วัดไพรสณฑ์รัตนาราม

                  ๕.๑.๒ ให้ครูส่ง Test Blueprint ข้อสอบปลายภาคเรียนที่ ๑/๒๕๕๗ และโครงการสอนระยะยาว ภายในวันที่ ๑๕ กรกฎาคม ๒๕๕๗  ที่หัวหน้ากลุ่มสาระการเรียนรู้  สำหรับการออกข้อสอบจะมีการอบรมขยายผลให้กับคณะครูภายหลัง

                  ๕.๑.๓ ส่งข้อสอบกลางภาคเรียนที่ ๑/๒๕๕๗ ในวันที่ ๑๕-๑๘ กรกฎาคม ๒๕๕๗  แบบฟอร์มข้อสอบนำไว้ในเว็บไซต์โรงเรียนแล้ว

                  ๕.๑.๔ ข้อมูลสารสนเทศโรงเรียนบนเว็บไซต์โรงเรียน  หากพบข้อผิดพลาดให้แจ้งนายเอก  วิวัฒน์พงษ์ และนางสาวลำดวน  ไชยสอาด
 เพื่อปรับปรุงแก้ไข
                  ๕.๑.๕ บุคลากรที่ต้องการอบรมนักแสดงในกองลูกเสือ ให้แจ้งความประสงค์ได้ที่นางสาวลำดวน  ไชยสอาด  

           ๕.๒ เรื่องที่เกี่ยวกับกลุ่มบริหารทั่วไป
                 ๕.๒.๑ การใช้ระบบงานสำนักงานอิเล็กทรอนิกส์ (e-office) จะให้เจ้าหน้าที่ดูข้อบกพร่อง และจะจัดการอบรมให้ใหม่
                 ๕.๒.๒ ครูที่มาอยู่เวรให้ไปรับกุญแจห้องธุรการ ที่บ้านนายสมชาย  วุฒิพันธุ์
                 ๕.๒.๓ หัวหน้าเวรประจำวันให้ลงชื่อและสรุปการปฏิบัติหน้าที่ของครูเวรด้วย

       ๕.๒.๔ ครูที่ยึดโทรศัพท์นักเรียน ขอให้เขียนชื่อ ชื่อยี่ห้อ รุ่น สี ฯลฯ ส่งงานปกครองด้วย 
หากนักเรียนโดนยึดโทรศัพท์ครั้งที่ ๒ จะให้เข้าพบผู้อำนวยการฯ

       ๕.๒.๕ ขอให้ครูดูแลการเปิดปิดพัดลมด้วย 


       ๕.๒.๖ ครูเวรที่ไม่มาอยู่เวรเป็นประจำ ถ้าครั้งต่อไปไม่มาอยู่เวรอีกผู้อำนวยการฯ จะให้ทำบันทึกชี้แจง  และขอให้ผู้ตรวจเวรบันทึกด้วยว่าครูเวรไม่มาอยู่เวร

           ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ การต่อใบอนุญาตประกอบวิชาชีพ  ขอให้ข้าราชการครูตรวจสอบใบอนุญาตประกอบวิชาชีพด้วยว่าหมดอายุในปี พ.ศ. ๒๕๕๗ หรือไม่ หากยังมีข้าราชการครูท่านใดที่ยังไม่ได้ต่ออายุใบประกอบวิชาชีพขอให้เร่งดำเนินการด้วย

                ๕.๓.๒ การยืมวัสดุครุภัณฑ์ของโรงเรียนจากหน่วยงานภายนอกหรือบุคลากรภายในโรงเรียน 
ให้มายืมและคืนกับเจ้าหน้าที่พัสดุ จะได้ตรวจเช็คว่าการยืมหรือคืนพัสดุนั้นตรงกันหรือชำรุดหรือไม่

                ๕.๓.๓ การจัดสรรเงินบริจาคการช่วยเหลือในการเกิดอุบัติเหตุเนื่องในการเดินทางไปแข่งขันศิลปหัตถกรรมนักเรียน ครั้งที่ ๖๓ ระดับภาคเหนือ  ณ จังหวัดเพชรบูรณ์ เป็นเงินจำนวน ๖๘,๐๐๐ บาท ให้กับนักเรียน ตามสภาพการได้รับบาดเจ็บ แต่เนื่องจากคดียังไม่สิ้นสุดจึงกันเงินส่วนหนึ่งเพื่อเป็นค่าใช้จ่ายในการพานักเรียนไปให้ปากคำเพิ่มเติม
      ๕.๓.๔ โรงเรียนคลองลานวิทยาเปิดประมูลให้เช่าพื้นที่ในการถ่ายเอกสาร/เข้าเล่มรายงาน/
ปริ้นท์งาน โดยกำหนดค่าเช่าขั้นต่ำ ๘,๐๐๐ บาท/ปี  มีร้านบริการถ่ายเอกสารเสนอราคา ๑๒,๐๐๐ บาท/ปี 
จะใช้สถานที่ด้านล่างของอาคาร ๒ เป็นสถานที่ดำเนินการ
      

      ๕.๓.๕ โรงเรียนจะจ่ายเงินปัจจัยพื้นฐาน ในปีการศึกษา ๒๕๕๗ ตามที่ครูที่ปรึกษาได้เสนอชื่อนักเรียนมา โดยจะจ่ายเป็นชิปแลกอาหารกลางวันและไม่อนุญาตให้นำชิปมาแลกเป็นเงินสด และจะจ่ายให้ในสัปดาห์ถัดไป
      

      ๕.๓.๖ การเดินทางไปอบรมกิจกรรมสหวิทยาเขต ในวันที่ ๒๖ กรกฎาคม ๒๕๕๗ ณ โรงเรียนคลองขลุงราษฎร์รังสรรค์ จะจ่ายค่าพาหนะให้คนละ ๘๐ บาท ขอให้บุคลากรที่จะนำรถยนต์ไปเขียนเบิกค่าพาหนะด้วย
      

      ๕.๓.๗ การยกเลิกสัญญาจำหน่ายน้ำอัดลม  โรงเรียนทำหนังสือขอยกเลิกข้อตกลงการจำหน่ายน้ำอัดลม ซึ่งโรงเรียนยังมีหนี้คงค้างจำนวน ๑๔๙,๙๐๗ บาท แต่โรงเรียนขอลดหนี้ที่ต้องชำระเป็นเงินจำนวน ๑๐๐,๐๐๐ บาทและโรงเรียนจะจำหน่ายน้ำดื่มแทน
      
ระเบียบวาระที่ ๖ เรื่องอื่น ๆ
ผอ.สมชาย  อังสุโชติเมธี

โรงเรียนได้ปรับลดการหักส่วนลดการจำหน่ายอาหารจากผู้ประกอบการจาก ๗% เหลือ ๖%

นายคำพอง สมศรีสุข  รองผู้อำนวยการสำนักงานเขตพื้นที่การศึกษามัธยมศึกษา เขต ๔๑ รักษาราชการแทนผู้อำนวยการสำนักงานเขตพื้นที่การศึกษามัธยมศึกษา เขต ๔๑ แจ้งให้โรงเรียนทราบว่าจะมีผู้มาเยี่ยมชมการเรียนการสอนระดับ ปวช. ในภาคบ่ายของวันที่ ๑๕ กรกฎาคม ๒๕๕๗ ขอให้เตรียมการนำเสนอและจัดห้องเรียนให้เรียบร้อยด้วย
นางประทวน  มาดี

ขอให้งานบริการดูแลเครื่องทำน้ำเย็นด้วย เนื่องจากนักเรียนแจ้งว่าฝาเครื่องทำน้ำเย็นนั้นเปิด อาจจะมีสิ่งสกปรกตกลงไปได้
นางสาวสรัญญา  โกสุมา
ขอให้ครูที่ปรึกษาส่งหลักฐานการจ่ายเงินเรียนฟรี ๑๕ ปี  รวบรวมใบเสร็จการใช้เงินเรียนฟรี ๑๕ ปี และเก็บเงินสมาคมผู้ปกครองฯ ส่งห้องการเงินด้วย
ครูที่ส่งเอกสารเพื่อทำเรื่องเบิกเงินไปยัง สพม.๔๑ ขอให้ถ่ายเอกสารให้การเงิน จำนวน ๑ ชุดด้วย เพื่อที่การเงินจะได้ทราบว่าครูท่านใดส่งเอกสารเบิกเงินเรื่องใด และเป็นจำนวนเงินเท่าใด  การเงินจะได้ดำเนินการต่อไปได้
นางดาวัลย์  ภูวดล

หัวหน้าเป้าหมายแต่ละข้อในการประเมินโรงเรียนคุณธรรม ขอให้ประเมินตนเองแล้วนำส่ง นางดาวัลย์  ภูวดล  ด้วย

นางดลยา  เฉื่อยฉ่ำ
๑. การติว O-NET ของนักเรียนชั้นมัธยมศึกษาปีที่ ๓  ในวันที่ ๑๖-๒๐ มิถุนายน ๒๕๕๗  ณ โรงเรียน
คลองลานพัฒนาจินดาศักดิ์ งานแนะแนวขอขอบคุณคณะครูที่ควบคุมนักเรียนไปติว O-NET แต่มีคณะครูหลายคน
ไม่ทราบเหตุผลว่าเพราะเหตุใดตนจึงไม่ให้นักเรียนชั้นมัธยมศึกษาปีที่ ๓  ส่วนใหญ่เข้าติว O-NET  จึงขอชี้แจง ดังนี้  
 
    เนื่องจากนักเรียนที่เข้าติว O-NET ไม่สนใจฟัง ทำพฤติกรรมที่ก่อให้เกิดความเสื่อมเสียแก่โรงเรียน 
ตนจึงโทรศัพท์ประสานกับนางสาวลำดวน  ไชยสอาด  รองฯ ผจญ  จันธิดา  และผู้อำนวยการฯ แล้ว จึงได้ตัดสินใจ
ให้นักเรียนไม่ต้องเข้าติว O-NET แต่ให้กลับมาเรียนตามเดิม

๒. กิจกรรมวันไหว้ครู  งานแนะแนวขอขอบคุณคณะครูที่มอบทุนการศึกษาให้กับนักเรียน แต่ก็พบปัญหา
ที่เกิดขึ้นหลายประการทำให้มีคณะครูตำหนิการทำงานของงานแนะแนวว่าทำงานล่าช้า ไม่วางแผนเตรียมการก่อน 
จึงขอชี้แจง ดังนี้  
    งานแนะแนวให้ครูที่ปรึกษาส่งรายชื่อนักเรียนที่ได้รับทุนมาให้งานแนะแนวแต่ครูที่ปรึกษาบางห้อง
ส่งรายชื่อมาล่าช้าและครูที่ปรึกษาบางคนให้ทุนการศึกษาแต่ไม่ระบุจำนวนทุนและจำนวนเงิน ทำให้งานแนะแนว    
ไม่สามารถจัดนักเรียนที่ได้รับทุนการศึกษาได้ จึงต้องมาจัดนักเรียนเข้ารับทุนการศึกษาหน้าเสาธงในตอนเช้าทำให้เกิดความล่าช้าในการทำกิจกรรมไหว้ครู และเนื่องจากมีคณะครูและบุคคลภายนอกมอบทุนการศึกษาให้กับนักเรียนเป็นเงินจำนวน ๑๐๕,๐๐๐ บาท  ทำให้ต้องมอบทุนให้กับนักเรียนเป็นจำนวนมากจึงทำให้ต้องใช้เวลานานในการมอบทุนการศึกษา
 
    งานแนะแนวต้องมอบเกียรติบัตรให้กับคณะครูและบุคคลภายนอกที่มอบทุนการศึกษาแก่นักเรียน ก็มีคณะครูแจ้งว่าไม่ต้องมอบให้กับครูทุกคนเพราะจะทำให้เสียเวลามากขึ้นอีกให้มอบให้กับตัวแทนคณะครูรับไปแจกให้กับผู้ที่บริจาคทุนการศึกษาทั้งที่งานแนะแนวได้เตรียมการไว้แล้ว  
    มีครูที่ปรึกษาถามว่านักเรียนคนนี้ทำไมถึงได้รับทุนการศึกษาเพราะบ้านก็มีฐานะดีทั้งที่ครูที่ปรึกษาไม่ได้เสนอชื่อขึ้นมา เป็นเพราะมีทุนการศึกษาจากแหล่งอื่นที่นอกเหนือจากครูที่ปรึกษามอบให้ งานแนะแนวจึงพิจารณาจัดทุนการศึกษาให้นักเรียนผู้นั้น

    ดังนั้น ในปีการศึกษา ๒๕๕๘ ครูที่ปรึกษาจะมอบทุนให้นักเรียนกี่ทุนก็ตาม จะถ่ายรูปมอบทุนการศึกษาให้ครูที่ปรึกษาเพียงภาพเดียวเท่านั้นเพื่อมิให้เสียเวลา
นางวันเพ็ญ  ศรเลี่ยมทอง

๑. ชี้แจงการมอบทุนการศึกษาในวันไหว้ครู ๒๕๕๗ ดังนี้  การเสนอชื่อนักเรียนเพื่อให้ทุนการศึกษานั้น
ครูที่ปรึกษาเป็นผู้ที่เสนอชื่อไปยังงานแนะแนว แต่มีนักเรียนห้อง ม.๑/๔ ซึ่งตนเป็นครูที่ปรึกษาและไม่ได้เสนอชื่อนักเรียนผู้นี้เพื่อขอรับทุนการศึกษา แต่งานแนะแนวพิจารณามอบทุนการศึกษาให้ทั้งที่ฐานะทางบ้านของนักเรียนผู้นี้อยู่ในเกณฑ์ดี ตนจึงสงสัยว่าใช้เกณฑ์ใดในการพิจารณาให้ทุนการศึกษา 
 
    ดังนั้น จึงขอให้มีคณะกรรมการในการกลั่นกรองเพื่อพิจารณาทุนการศึกษาหรือให้สอบถามข้อมูลจาก
ครูที่ปรึกษาก่อนที่จะพิจารณาให้ทุนการศึกษา

๒. ตนได้ยึดโทรศัพท์นักเรียน แต่นักเรียนอ้างว่าครูท่านอื่นเห็นก็ไม่ว่าอะไร ให้นำมาได้แต่ไม่ให้นำมาเล่นในเวลาเรียน  จึงขอความชัดเจนในการนำโทรศัพท์มาโรงเรียนด้วยว่าสามารถนำมาได้หรือไม่

๓. การผลิตน้ำดื่ม  ได้ให้นักเรียนในชุมนุมและนักเรียนที่มีจิตอาสามาผลิตน้ำดื่มช่วงพักกลางวันซึ่งอาจจะ
เข้าเรียนในชั่วโมงที่ ๖ ช้าไปบ้าง ขอให้ครูผู้สอนอนุญาตด้วย

๔. ในวันที่ ๓๐ กรกฎาคม ๒๕๕๗ จะทำ Big Cleaning ในชั่วโมงลูกเสือ และจะแจกกระดาษทรายให้นักเรียนขัดโต๊ะให้สะอาด

 


         ปิดประชุมเวลา ๑๘.๐๕  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

